Diari Oficial de la Generalitat Valenciana


Sumari del DOGV 1526, del 22-04-1991 (1991/820903)

DECRET 64/1991, de 15 d'abril, del Consell de la Generalitat Valenciana, pel qual es regula el règim de les dietes i de les indemnitzacions que han de percebre els membres de l'administració electoral, el personal al seu servei i el personal de les administracions públiques que participen en el desenvolupament del procés electoral autonòmic.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1991/04/15/64/dof/vci/html**

### Dades del document

Número de DOGV
:   1526

Data del DOGV
:   22-04-1991

Secció del DOGV
:   DISPOSICIONS GENERALS

Número del document
:   1991/820903


Data del document
:   15-04-1991

Organisme emissor
:   Conselleria d'Administració Pública

Tipus de document
:   Decret

Anàlisi jurídica

Decret 64/1991, de 15 d'abril, del Consell de la Generalitat Valenciana, pel qual regula el règim de les dietes i de les indemnitzacions que han de percebre els membres de l'Administració electoral, el personal al seu servei i el personal de les administracions públiques que participen en el desenvolupament del procés electoral autonòmic.  
Convocades les eleccions a les Corts Valencianes pel Decret 4/1991, d?1 d'abril, del President de la Generalitat Valenciana, correspon al Govern valencià fixar les dietes i les indemnitzacions que han de percebre els membres de la Junta Electoral de la Comunitat Valenciana, d?acord amb el que preveu l?article 22.2, en relació amb la disposició addicional primera, apartat 2, de la Llei Orgànica del Règim Electoral General.  
No obstant això, com que concorre el procés electoral autonòmic amb les eleccions municipals, les esmentades indemnitzacions i dietes fan referència a la Junta Electoral de la Comunitat Valenciana, la competència de la qual es limita als comicis autonòmics, i regula el que fa referència a les juntes electorals provincials i de zona només en la part corresponent a la participació en l'administració del procés electoral autonòmic valencià, perquè les compensacions les fixa l'Administració central.  
De la seua banda, l'article 19 de la Llei de la Generalitat Valenciana 1/1987, de 31 de març,, Electoral Valenciana, estableix que els distints òrgans de la Generalitat Valenciana i els ajuntaments posaran a la disposició de l'Administració electoral els mitjans personals i materials per a l?exercici de les seues funcions, i el Govern valencià haurà d'aportar els mitjans per a, a més, efectuar totes les accions tècniques necessàries per al desenvolupament adient del procés electoral. Per tot això cal regular de manera específica les indemnitzacions, que, per la participació en el procés electoral valencià, hagen de rebre tant el personal al servei de la Generalitat Valenciana, com el d'altres administracions públiques que hi col·laboren o participen, atés el que prescriu l'article 52.2. d) de la Llei de la Funció Pública Valenciana i l'article 23.4 de la Llei 30/1984, de 2 d'agost, de Mesures per a la Reforma de la Funció Pública, en relació amb l'article 19 de la Llei Electoral Valenciana, i l'article 22 i disposició addicional primera, apartat 2, de la Llei Orgànica 5/1985, de 19 de juny, del Règim Electoral General, regulació que no s'inclou en l?àmbit del Decret 200/1985, de 23 de desembre, del Consell de la Generalitat Valenciana, per les activitats que es desenvolupen durant l?esmentat procés electoral.  
Per tot això, atés el que estableix la disposició final primera de la Llei de la Funció Pública Valenciana, la disposició addicional primera de la Llei 1/1987, de 31 de març Electoral Valenciana, i l'article 22.2 de la Llei Orgànica 5/1985, de 19 de juny, del Règim Electoral General, a proposta del Conseller d?Administració Pública, i amb la deliberació prèvia del Govern valencià en la reunió del dia 15 d'abril de 1991,  
DECRETE:  
Article primer  
1. Els membres de la Junta Electoral de la Comunitat Valenciana rebran, per cada procés electoral en què intervinguen, per indemnització, les següents quantitats:  
- President: 425.000 pessetes.  
- Vice-president: 137.500 pessetes.  
- Vocals: 125.000 pessetes.  
- Secretari: 250.000 pessetes.  
Tanmateix, tots els membres de l'esmentada junta electoral rebran, per cadascuna de les sessions a les quals assistesquen, la quantitat de 5.000 pessetes.  
2. Si per l?assistència a les sessions de la Junta Electoral de la Comunitat Valenciana, els seus membres haguessen de desplaçar-se fora del terme municipal de València o del de la seua residència habitual, rebran per dietes, per persona i dia, 14.500 pessetes.  
Tanmateix percebran les quantitats corresponents a les despeses de locomoció fetes, després de justificar-les, si per al desplaçament utilitzaren el vehicle propi. La quantitat que rebran per aquest concepte és de 22 pessetes per quilòmetre recorregut.  
Article segon  
Els membres de les juntes electorals provincials i de zona rebran, exclusivament, durant el temps que dure el manament, i per la participació en els processos electorals, autonòmic i local, les gratificacions i dietes que reglamentàriament establesca l?Administració de l'Estat.  
Article tercer  
1. Els secretaris dels ajuntaments que actuen, d?acord amb el que disposa l'article 11.4 de la Llei Orgànica del Règim Electoral General, com a delegats de les juntes electorals de zona, indicats en l'annex d'aquest decret, rebran com a indemnització, per la participació en el desenvolupament del procés electoral autonòmic valencià, una quantitat equivalent al cent per cent de la que, pel mateix concepte, establesca l'Administració de l?Estat.  
2. Els representants de l'Administració en les meses electorals rebran, per participar en les eleccions a les Corts Valencianes, les dietes que mitjançant resolució del Conseller d'Administració Pública es determinen.  
Article quart  
1. El personal al servei de la Generalitat Valenciana, i també el d'altres administracions públiques, a disposició de l'Administració electoral, o que participe en les accions tècniques necessàries per al correcte i legal desenvolupament del procés electoral autonòmic valencià, que per a dur a terme aquestes funcions realitze activitats fora de la jornada normal de treball, tindrà dret a rebre les indemnitzacions que s?establesquen mitjançant resolució del Conseller d?Administració Pública.  
2. La percepció d?aquestes quantitats serà, en tots els casos, compatible amb les retribucions que l?esmentat personal perceba.  
Article cinquè  
El pagament de les indemnitzacions meritades per aquest concepte correspondrà a l?Administració de la Generalitat Valenciana i anirà a càrrec dels seus pressupostos.  
Article sisé  
La justificació dels treballs que originen el dret al cobrament de les indemnitzacions previstes en aquesta norma es farà de la manera següent:  
a) Els caps de les corresponents unitats elaboraran un llistat de personal que participarà en el desenvolupament del procés electoral, i es remetrà còpia a la Secretaria General de la Conselleria d?Administració Pública.  
b) Els responsables de l?organització del procés electoral, habilitats per a això, emplenaran periòdicament, mitjançant ofici, una ordre de servei que indique el personal assignat, el grup al qual pertany i les comeses que ha de realitzar.  
c) Acabat el procés electoral, els responsables de la seua organització expediran el certificat d'haver realitzat els serveis, també mitjançant ofici, tot indicant les persones i el grup al qual pertanyen, els dies en què van realitzar els serveis, fent saber si es tracta de dies hàbils o festius i d'horari nocturn o diürn, i la quantia total de la indemnització, i hauran de remetre còpia a les secretaries generals per al pagament, que s'haurà de fer sempre dins del dos mesos següents al lliurament del certificat.  
Article seté  
La Conselleria d?Administració Pública actualitzarà, mitjançat resolució, en cada procés electoral les quanties de les dietes i indemnitzacions.  
DISPOSICIONS FINALS  
Primera  
La gestió pressupostària i de despesa pública derivada de l'aplicació d?aquest decret a les eleccions a les Corts Valencianes de 1991 es farà a càrrec del Programa 463.3 Consulta Electoral 91, dels Pressupostos de la Generalitat Valenciana per a l?exercici 1991, aprovats per la Llei 7/1990, de 28 de desembre.  
Segona  
Es faculta el Conseller d?Administració Pública per a dictar les normes que calga per al compliment i desplegament d'aquest decret.  
Tercera  
Aquest decret vigeix l?endemà de la publicació en el Diari Oficial de la Generalitat Valenciana.  
València, 1.5 d'abril de 1991.  
El President de la Generalitat Valenciana,   
JOAN LERMA I BLASCO  
El Conseller d?Administració Pública,  
EMERIT BONO I MARTINEZ  
ANNEX  
Poblacions que són seu de juntes electorals de zona  
Província d?Alacant  
- Alcoi.   
- Alacant.   
- Dénia.   
- Elx.   
- Elda.   
- Orihuela.   
- La Vila Joiosa.   
- Villena.  
Província de Castelló:  
- Castelló de la Plana.   
Segorbe.  
 Vinaròs.  
Província de València:  
- Alzira.   
- Gandia.   
- Xàtiva.   
- Llíria.   
- Ontinyent.   
- Sagunt.   
- Sueca.   
- Requena.


Còpia Permalink ELI